ddrg/super_eurlex huggingface dataset:
(2)

Padome 2022. gada 16. decembrī pieņēma Lēmumu (KĀDP) 2022/2479 (3), ar kuru groza Lēmumu 2014/145/KĀDP. Ar Lēmumu (KĀDP) 2022/2479 tika noteikts jauns termiņš atkāpei, ar ko konkrētai sarakstā iekļautai vienībai atļauj veikt atsavināšanu. Minētais jaunais termiņš ar atpakaļejošu spēku nepiešķir spēkā esamību atsavināšanām, kas neatbilst nepieciešamajām prasībām saskaņā ar Regulu (ES) Nr. 269/2014, kā, piemēram, neatļautām atsavināšanām pēc tam, kad vienība tika iekļauta sarakstā. Ar Lēmumu (KĀDP) 2022/2479 uz divām jauniekļautām vienībām arī tika attiecināta atkāpe no aktīvu iesaldēšanas un no aizlieguma darīt pieejamus līdzekļus un saimnieciskos resursus, lai atļautu izbeigt darbības, līgumus vai citus nolīgumus, kas iepriekš noslēgti ar minētajām vienībām. Lai vairāk pievērstos pārtikas nodrošinājuma problēmai trešās valstīs, ar Lēmumu (KĀDP) 2022/2479 tika ieviesta jauna atkāpe, kas ļautu atbrīvot konkrētu personu aktīvus un darīt pieejamus līdzekļus un saimnieciskos resursus konkrētām personām, kurām pirms viņu iekļaušanas sarakstā bija svarīga loma starptautiskajā tirdzniecībā ar lauksaimniecības un pārtikas produktiem, tostarp kviešiem un mēslošanas līdzekļiem. Lai izvairītos no noteikumu apiešanas, šādu darbību atļaušana ir uzticēta valstu kompetentajām iestādēm. Šai darbā valstu kompetentajām iestādēm būtu cieši jāsadarbojas ar Komisiju, lai nodrošinātu vienveidīgu piemērošanu visā Savienībā. Valstu kompetentās iestādes var iedvesmoties no Pasaules Pārtikas programmas prioritātēm, kuru mērķis ir risināt pārtikas nodrošinājuma trūkumu visā pasaulē. Minētā atkāpe neskar citus Savienības noteiktus ierobežojošus pasākumus Krievijai un citām valstīm un attiecīgos dalībvalstu valsts drošības apsvērumus.
4.

John NUMBI

jeb John Numbi Banza Tambo; John Numbi Banza Ntambo; Tambo Numbi Dzimšanas datums: 16.8.1962. Dzimšanas vieta: Jadotville-Likasi-Kolwezi, KDR Valstspiederība: KDR Adrese: 5, avenue Oranger, Kinshasa/Gombe, KDR Dzimums: vīrietis

No 2018. gada jūlija līdz 2020. gada jūlijam John Numbi bija Kongo bruņoto spēku (FARDC) ģenerālinspektors. Ņemot vērā viņa amatu, viņš ir atbildīgs par FARDC veiktajiem cilvēktiesību pārkāpumiem laikposmā no 2018. gada jūlija līdz 2020. gada jūlijam, piemēram, par nesamērīgo vardarbību, ar ko 2019. gada jūnijā un jūlijā FARDC karavīri, kas viņam bija tieši pakļauti, vērsās pret nelegālajiem kalnračiem. Tādējādi John Numbi bija iesaistīts tādu darbību plānošanā, vadīšanā vai izdarīšanā KDR, kuras ir smagi cilvēktiesību pārkāpumi vai aizskārumi. Līdz 2021. gada sākumam John Numbi joprojām bija ietekme FARDC, it īpaši Katangā (Katanga), no kurienes ir ziņas par nopietniem FARDC izdarītiem cilvēktiesību pārkāpumiem. John Numbi joprojām apdraud cilvēktiesību stāvokli KDR, jo īpaši Katangā.
(14)

Īstenošanas regula (ES) 2018/2019 tika grozīta ar Komisijas Īstenošanas regulu (ES) 2021/419 (7), precizējot, ka Savienībā ir aizliegts ievest jebkādus citus stādāmus Jasminum L. sugas augus, izņemot neapsakņotus Jasminum polyanthum Franchet stādāmo augu spraudeņus, kuru izcelsme ir Izraēlā. Īstenošanas regulas (ES) 2020/1213 pielikums tika grozīts, tajā iekļaujot fitosanitārās importa prasības, kas vajadzīgas, lai nodrošinātu, ka risks, kuru rada minēto stādāmo augu ievešana Savienībā no Izraēlas, ir pieņemams. Minētajās fitosanitārajās prasībās kļūdas dēļ tika iekļauti pasākumi attiecībā uz Savienības karantīnas organismu Scirtothrips dorsalis. Ņemot vērā to, ka saskaņā ar Regulas (ES) 2016/2031 5. panta 1. punktu Savienības karantīnas organismus ir aizliegts ievest Savienības teritorijā, pārvietot pa to, vai tajā turēt, pavairot vai izlaist, Īstenošanas regulas (ES) 2020/1213 pielikumā nebija vajadzības iekļaut pasākumus attiecībā uz Scirtothrips dorsalis.
1)

regulas 19. pantu aizstāj ar šādu: “19.pants Datu pilnīguma un pareizuma pārbaude Darījumu reģistra reģistrācijas pieteikumā ir iekļaujama šāda informācija: a) procedūras par to lietotāju identitātes autentiskuma pārbaudi, kuri izmanto piekļuvi darījumu reģistram, saskaņā ar Komisijas Deleģētās regulas (ES) 2022/1858 (*1) 1. panta 1. punkta a) apakšpunktu; b) procedūras par to, kā pārbauda XML veidnes, ko izmanto, lai ziņotu darījumu reģistram par atvasinātajiem instrumentiem, atbilstību ISO 20022 metodikai, saskaņā ar Deleģētās regulas (ES) 2022/1858 1. panta 1. punkta b) apakšpunktu; c) procedūras par to, kā pārbauda pilnvarojumu struktūrai, kas ziņojumu sniedz ziņojumu sniedzēja darījumu partnera vārdā, saskaņā ar Deleģētās regulas (ES) 2022/1858 1. panta 1. punkta c) apakšpunktu; d) procedūras par to, kā pārbauda, vai visu laiku tiek uzturēta paziņoto atvasināto instrumentu datu loģiskā secība, saskaņā ar Deleģētās regulas (ES) 2022/1858 1. panta 1. punkta d) līdz k) apakšpunktu; e) procedūras par to, kā pārbauda paziņoto atvasināto instrumentu datu pilnīgumu un pareizību saskaņā ar Deleģētās regulas (ES) 2022/1858 1. panta 1. punkta l) apakšpunktu; f) procedūras par datu saskaņošanu saskaņā ar Deleģētās regulas (ES) 2022/1858 3. panta 1. punktu; g) procedūras par to, kā atgriezenisko saiti sniedz atvasināto instrumentu darījumu partneriem, par ziņošanu atbildīgajām struktūrām vai trešām personām, kas sniedz ziņojumus to vārdā, attiecībā uz pārbaudēm, kas veiktas atbilstoši šā punkta a) līdz e) apakšpunktam, saskaņā ar Deleģētās regulas (ES) 2022/1858 1. panta 3. punktu un 4. panta 2. punktu, un par šī punkta f) apakšpunktā minētā saskaņošanas procesa rezultātiem saskaņā ar Deleģētās regulas (ES) 2022/1858 3. panta 5. punktu un 4. panta 2. punktu; h) procedūras par to, kā brīdinājuma atgriezenisko saiti sniedz atvasināto instrumentu darījumu partneriem, par ziņošanu atbildīgajām struktūrām vai trešām personām, kas sniedz ziņojumus to vārdā, attiecībā uz pārbaudēm, kas veiktas saskaņā ar Deleģētās regulas (ES) 2022/1858 4. panta 1. punkta e) līdz g) apakšpunktu; i) procedūras par juridiskās personas identifikatoru atjaunināšanu saskaņā ar Deleģētās regulas (ES) 2022/1858 2. pantu. (*1) Komisijas Deleģētā regula (ES) 2022/1858 (2022. gada 10. jūnijs), ar ko papildina Eiropas Parlamenta un Padomes Regulu (ES) Nr. 648/2012 attiecībā uz regulatīvajiem tehniskajiem standartiem, precizējot procedūras par darījumu reģistru datu savstarpējo saskaņošanu un procedūras, kuras darījumu reģistram ir jāpiemēro, lai pārbaudītu, vai ziņojumu sniedzējs darījumu partneris vai iesniedzēja struktūra ievēro ziņošanas prasības, un lai pārbaudītu paziņoto datu pilnīgumu un pareizību (OV L 262, 7.10.2022., 46.. lpp.).”"
(8)

Attiecīgo dalībvalstu iesniegtos pierādījumus analizēja Zivsaimniecības zinātnes, tehnikas un ekonomikas komiteja (ZZTEK), kura tos novērtēja labvēlīgi. Tā secināja (2), ka aizliegums visām flotēm zvejot lielo ķemmīšgliemeni noteiktā periodā ir svarīgs solis un ka tas atbilst ZZTEK (3) secinājumiem. ZZTEK arī secināja, ka ilgāks zvejas aizliegums (no 15. maija līdz 15. oktobrim) Lamanša austrumu daļā uz dienvidiem no 49°42′ N platuma, visticamāk, būs labvēlīgs krājuma biomasai. Turklāt ZZTEK norādīja, ka, lai gan zvejas aizliegums pārējā ICES 7.d un 7.e rajona apgabalā (no 15. maija līdz 30. septembrim) ir nedaudz īsāks nekā Sēnas līča gadījumā, šis pasākums tomēr varētu būt labvēlīgs, jo tiek piemērots visām flotēm. Tāpēc ierosinātie pasākumi būtu jāiekļauj šajā regulā.
(24)

Izmeklējamais ražojums ir Ēģiptes izcelsmes austi un/vai sašūti audumi no nepārtrauktas stikla elementāršķiedras grīstēm un/vai pavedieniem, ar vai bez citiem elementiem, izņemot impregnētus vai priekšpiesūcinātus (pre-preg) izstrādājumus un izņemot sieta audumus, kam gan garumā, gan platumā sieta acs izmērs ir lielāks par 1,8 mm un kas sver vairāk nekā 35 g/m2, pašlaik klasificēti ar KN kodiem ex 7019 61 00, ex 7019 62 00, ex 7019 63 00, ex 7019 64 00, ex 7019 65 00, ex 7019 66 00, ex 7019 69 10, ex 7019 69 90 un ex 7019 90 00 (Taric kodi 7019610081, 7019610083, 7019610084, 7019620081, 7019620083, 7019620084, 7019630081, 7019630083, 7019630084, 7019640081, 7019640083, 7019640084, 7019650081, 7019650083, 7019650084, 7019660081, 7019660083, 7019660084, 7019691081, 7019691083, 7019691084, 7019699081, 7019699083, 7019699084, 7019900081, 7019900083 un 7019900084) (“izmeklējamais ražojums”).
(6)

Kopumā dažādiem darījumu partneriem ir nepieciešami atšķirīgi laikposmi, lai ieviestu noteikumus, kas nepieciešami, lai sāktu to savu procentu likmju ārpusbiržas atvasināto instrumentu tīrvērti, uz kuriem attiecas tīrvērtes pienākums. Tomēr šajā gadījumā darījumu partneriem bija laiks sagatavoties pārejai uz jauniem etaloniem un plānotajai EONIA, EUR LIBOR, GBP LIBOR vai JPY LIBOR izstrādes pārtraukšanai, kas notiks 2021. gada beigās, tostarp attiecībā uz to tīrvērtes noteikumiem. Darījumu partneriem, uz kuriem jau attiecas tīrvērtes pienākums un kas veic EUR vai GBP denominēto procentu likmju ārpusbiržas atvasināto instrumentu tīrvērti, tādu klašu tīrvērtes nolūkā, kurās kā atsauci izmanto jaunās bezriska likmes minētajās valūtās, nav nepieciešams veikt būtiskas izmaiņas (ja tādas vispār ir) to tīrvērtes līgumos vai procesos. Ja darījumu partneri ir ieviesuši tīrvērtes noteikumus, lai veiktu tīrvērti EUR vai GBP denominētajiem procentu likmju ārpusbiržas atvasinātajiem instrumentiem, tad to procentu likmju ārpusbiržas atvasināto instrumentu tīrvērtei, kuros kā atsauci izmanto bezriska likmes minētajās valūtās, nav nepieciešams vienoties par pilnīgi jauniem tīrvērtes noteikumiem un tos īstenot, kā tas bija, kad tie pirmo reizi sāka veikt minētajās valūtās denominētu procentu likmju ārpusbiržas atvasināto instrumentu tīrvērti. Tā kā to atvasināto instrumentu tīrvērte, kuros kā atsauci izmanto jaunās bezriska likmes, ir daļa no lielākas sagatavošanās, lai īstenotu atteikšanos no EONIA un LIBOR un pāreju uz jauniem etaloniem, nav nepieciešams paredzēt papildu pakāpenisku ieviešanu, lai nodrošinātu minētā pienākuma pienācīgu un savlaicīgu īstenošanu. Izmaiņas, kas nepieciešamas, lai ieviestu jaunās procentu likmju ārpusbiržas atvasināto instrumentu klases, kurās kā atsauci izmanto bezriska likmes un kuras ir denominētas EUR un GBP, būtu jāsāk piemērot no šīs regulas spēkā stāšanās dienas.
“211.

Serhiy Vitaliyovich KURCHENKO (ukrainiski: Сергiй Вiталiйович КУРЧЕНКО; krieviski: Сергей Витальевич КУРЧЕНКО)

Dzimums: vīrietis Dzimšanas datums: 21.9.1985. Dzimšanas vieta: Kharkiv, Ukraina Valstspiederība: Ukrainas

Serhiy Kurchenko kungs ir Ukrainas uzņēmējs. Ar prokrievisko separātistu atbalstu viņš pārņēma kontroli pār vairākām lielām metalurģijas un ķīmijas rūpnīcām un elektrostacijām separātistu kontrolētajās Donbasa teritorijās. Viņa uzņēmums "Gaz-Alliance" monopolizēja ogļu ieguvi Donbasā pēc tam, kad tā konkurenti ar, kā ziņots, Krievijas palīdzību tika izstumti no tirgus. Neraugoties uz ES sankcijām, viņš organizēja nelikumīgo shēmu Donbasa ogļu eksportam uz Krieviju un Eiropu un guva labumu no tās. Kurchenko kunga raktuvēs iegūtās ogles tika atkārtoti reģistrētas un nelikumīgi eksportētas caur Krievijas ostām. Kurchenko kungs palīdzēja lieliem Krievijas uzņēmumiem un valstij piederošām kompānijām apiet ES ierobežojošos pasākumus, darbojoties kā to apakšuzņēmējs Krievijas kontrolētajās teritorijās. Viņš ir bijis starpnieks Krievijas gāzes, degvielas un elektroenerģijas eksportā uz separātistu kontrolētajām Donbasa daļām, kas tādējādi stiprināja to neatkarīgo energoapgādi un apdraudēja to ekonomisko integrāciju ar Ukrainu. Turklāt viņš piegādāja degvielu nelikumīgi okupētajai Krimas pussalai. Šādi rīkojoties, viņš stiprināja šīs teritorijas neatkarīgo energoapgādi. Viņam pieder arī lielākā naftas bāze Krimas pussalā. Tādējādi viņš guva labumu no Krievijas lēmumu pieņēmējiem, kas ir atbildīgi par Krimas aneksiju un Ukrainas austrumdaļas destabilizāciju, veica darījumus ar separātistu grupējumiem Ukrainas Donbasa reģionā un aktīvi atbalstīja darbības un politikas, ar ko tiek grauta vai apdraudēta Ukrainas teritoriālā integritāte, suverenitāte un neatkarība.
(2)

Komisijas Īstenošanas regula (ES) 2021/405 (4) nosaka tādu trešo valstu vai to reģionu sarakstus, no kuriem saskaņā ar Regulas (ES) 2017/625 126. panta 2. punkta a) apakšpunktu atļauts Savienībā ievest noteiktus lietošanai pārtikā paredzētus dzīvniekus un preces. Minētās regulas IX pielikumā dots tādu trešo valstu vai to reģionu saraksts, no kā atļauts Savienībā ievest noteiktu zivsaimniecības, arī akvakultūras, produktu sūtījumus.
4)

iekļauj šādu pantu: “3.f pants 1. Ir aizliegts tieši vai netieši pārdot, piegādāt, nodot vai eksportēt jebkurai fiziskai vai juridiskai personai, vienībai vai struktūrai Krievijā, izmantošanai Krievijā vai uzstādīšanai uz kuģa ar Krievijas karogu XVI pielikumā uzskaitītās jūras navigācijas preces un tehnoloģijas neatkarīgi no tā, vai to izcelsme ir Savienībā vai ārpus tās. 2. Ir aizliegts: a) tieši vai netieši jebkurai fiziskai vai juridiskai personai, vienībai vai struktūrai Krievijā vai izmantošanai Krievijā sniegt tehnisku palīdzību, starpniecības pakalpojumus vai citus pakalpojumus, kas saistīti ar 1. punktā minētajām precēm un tehnoloģijām un ar minēto preču un tehnoloģiju nodrošināšanu, ražošanu, apkopi un izmantošanu; b) tieši vai netieši jebkurai fiziskai vai juridiskai personai, vienībai vai struktūrai Krievijā vai izmantošanai Krievijā nodrošināt finansējumu vai finanšu palīdzību attiecībā uz 1. punktā minētajām precēm un tehnoloģijām šo preču un tehnoloģiju pārdošanai, piegādei, nodošanai vai eksportēšanai vai ar tām saistītas tehniskas palīdzības, starpniecības pakalpojumu vai citu pakalpojumu sniegšanai. 3. Šā panta 1. un 2. punktā noteiktie aizliegumi neattiecas uz tādu 1. punktā minēto preču un tehnoloģiju pārdošanu, piegādi, nodošanu vai eksportu izmantošanai nemilitārām vajadzībām vai nemilitāram galalietotājam vai ar tām saistītas tehniskās un finansiālās palīdzības sniegšanu, kuras paredzētas humanitāriem mērķiem, ārkārtas situācijām veselības jomā, notikuma, kas var nopietni un ievērojami ietekmēt cilvēku veselību un drošību vai vidi, steidzamai novēršanai vai tā ietekmes steidzamai mazināšanai, vai paredzētas reaģēšanai uz dabas katastrofām. 4. Atkāpjoties no 1. un 2. punkta, kompetentās iestādes var atļaut 1. punktā minēto preču un tehnoloģiju pārdošanu, piegādi, nodošanu vai ar tām saistītas tehniskās vai finansiālās palīdzības sniegšanu nemilitārām vajadzībām vai nemilitāram galalietotājam pēc tam, kad tā ir secinājusi, ka šādas preces vai tehnoloģijas vai ar tām saistītā tehniskā vai finansiālā palīdzība ir paredzēta kuģošanas drošībai.”;
(9)

Ņemot vērā to, ka šīs regulas mērķi, proti, pagarināt to pagaidu noteikumu piemērošanas periodu, saskaņā ar kuriem piemēro maksu par dzelzceļa infrastruktūras izmantošanu, reaģējot uz Covid-19 pandēmijas izraisīto steidzamo situāciju, nevar pietiekami labi sasniegt atsevišķās dalībvalstīs, bet ierosinātās darbības mēroga vai iedarbības dēļ to var labāk sasniegt Savienības līmenī, Savienība var pieņemt pasākumus saskaņā ar Līguma par Eiropas Savienību 5. pantā noteikto subsidiaritātes principu. Saskaņā ar minētajā pantā noteikto proporcionalitātes principu šajā regulā paredz vienīgi tos pasākumus, kas ir vajadzīgi minētā mērķa sasniegšanai.
“3. Ja attiecībā uz laika nišām, kuras koordinatoram netika darītas pieejamas pārdalei saskaņā ar 10. panta 2.a punktu laikposmā no 2021. gada 28. marta līdz 2022. gada 29. oktobrim, piemērojot 8. panta 2. punktu un 10. panta 2. punktu, aviosabiedrība pierāda koordinatoram, ka attiecīgo koordinatora piešķirto laika nišu sēriju šī aviosabiedrība ir izmantojusi vismaz 50 % no laika sarakstu periodā no 2021. gada 28. marta līdz 2021. gada 30. oktobrim, 50 % no laika sarakstu periodā no 2021. gada 31. oktobra līdz 2022. gada 26. martam un 64 % no laika sarakstu periodā no 2022. gada 27. marta līdz 2022. gada 29. oktobrim, aviosabiedrībai ir tiesības uz to pašu laika nišu sēriju nākamajā līdzvērtīgajā sarakstu periodā.

Attiecībā uz šā punkta pirmajā daļā minēto laikposmu procentuālās vērtības, kas minētas 10. panta 4. punktā un 14. panta 6. punkta a) apakšpunktā, sarakstu periodā no 2021. gada 28. marta līdz 2021. gada 30. oktobrim ir 50 %, sarakstu periodā no 2021. gada 31. oktobra līdz 2022. gada 26. martam – 50 % un sarakstu periodā no 2022. gada 27. marta līdz 2022. gada 29. oktobrim – 64 %.”
(9)

Lai nodrošinātu konsultatīvo padomju darbības līdzsvarotību un ja attiecīgā organizācija nozari pārstāv 7. vai 8. apsvēruma nozīmē, par nozares organizācijām jāklasificē arī organizācijas, kuras virza tādus horizontālus principus kā vides, patērētāju un cilvēktiesību, veselības, līdztiesības veicināšanas vai dzīvnieku veselības vai labturības aizsardzība. Tāpēc organizācijas, kuras virza šādus horizontālus principus, par “citām interešu grupām” būtu jāklasificē tikai tad, ja tās ir neatkarīgas no nozares, proti, ja mazāk nekā 50 % no to locekļiem paši ir nozares pārstāvji vai tos ar nozari vieno tiešas vai netiešas ekonomiskās intereses vai ja tās nepārstāv nozares darbiniekus, vai ja no nozares nāk mazāk nekā 50 % no to finansējuma.
Malick Diaw ir viens no galvenajiem pulkveža Assimi Goïta iekšējā loka locekļiem. Būdams Kati trešā militārā reģiona štāba priekšnieks, viņš bija viens no 2020. gada 18. augusta apvērsuma iniciatoriem kopā ar pulkvežmajoru Ismaël Wagué, pulkvedi Assimi Goïta, pulkvedi Sadio Camara un pulkvedi Modibo Koné.

2.

WAGUÉ, Ismaël

Dzimšanas vieta: Bamako Dzimšanas datums: 1975. gada 2. marts Valstspiederība: Mali Pases numurs: diplomātiskā pase AA0193660, derīga līdz 15.2.2023. Dzimums: vīrietis Amats: izlīguma ministrs, pulkvežmajors Adrese: Koulouba – Présidence de la République 00223 BAMAKO

Pulkvežmajors Ismaël Wagué ir viens no galvenajiem pulkveža Assimi Goïta iekšējā loka locekļiem un bija viens no galvenajiem dalībniekiem, kas atbildīgs par 2020. gada augusta apvērsumu – kopā ar pulkvedi Goïta, pulkvedi Sadio Camara, pulkvedi Modibo Koné un Malick Diaw. 2020. gada 19. augustā viņš paziņoja, ka armija ir pārņēmusi varu, un pēc tam kļuva par Nacionālās tautas glābšanas komitejas (National Committee for the Salvation of the People – CNSP) runaspersonu. Tāpēc Ismaël Wagué ir atbildigs par darbībām, kas apdraud mieru, drošību un stabilitāti Mali. Kopš 2020. gada oktobra būdams pārejas perioda valdības izlīguma ministrs, Ismaël Wagué ir atbildīgs par Miera un izlīguma nolīguma īstenošanu Mali. Ar savu 2021. gada oktobra paziņojumu viņš palīdzēja bloķēt Mali Miera un izlīguma nolīguma uzraudzības komiteju (Comité de suivi de l’accord – CSA) un tādējādi arī nolīguma īstenošanu, kas paredzēta Pārejas perioda hartas 2. pantā. ECOWAS 2021. gada novembrī pieņēma individuālas sankcijas pret pārejas perioda iestādēm (tostarp Ismaël Wagué) par kavēšanos vēlēšanu organizēšanā un pārejas posma pabeigšanā. Ismaël Wagué tādēļ ir atbildīgs par darbībām, kas apdraud mieru, drošību un stabilitāti Mali, kā arī par Mali politiskās pārejas sekmīgas pabeigšanas kavēšanu un apdraudēšanu.
(4)

Ar 62. panta 2. un 3. punktu Deleģētajā regulā (ES) 2020/692, kas nesen grozīta ar Deleģēto regulu (ES) 2021/1705 (4), tika ieviesti jauni noteikumi par sacīkšu baložu ievešanu Savienībā no trešās valsts vai teritorijas, vai to zonas, kur tie parasti tiek turēti, ar nolūku tos nekavējoties atbrīvot, paredzot, ka tie lidos atpakaļ uz minēto trešo valsti vai teritoriju, vai to zonu. Lai šos jaunos noteikumus ņemtu vērā, ir jāgroza Īstenošanas regulas (ES) 2021/404 3. panta 1. punkta e) apakšpunkts, kurā ir atsauce uz minētās regulas VI pielikumā iekļautajiem trešo valstu vai teritoriju, vai to zonu sarakstiem, no kurām ir atļauta nebrīvē turētu putnu un nebrīvē turētu putnu reproduktīvo produktu ievešana Savienībā, lai šo nebrīvē turētu putnu kategoriju no minētajiem sarakstiem izslēgtu.
(30)

Daži finanšu produkti individuālajiem ieguldītājiem var piedāvāt virkni pamatā esošu ieguldījumu iespēju. Ir jānodrošina, ka individuālie ieguldītāji ir informēti par šādu produktu iespējamiem ilgtspējas rādītājiem un ka finanšu tirgus dalībniekiem ir jāsniedz informācija par tām iespējām, kas veicina vides vai sociālos raksturlielumus vai kuru mērķis ir ilgtspējīgs ieguldījums. Attiecībā uz finanšu produktiem, kas veicina vides vai sociālos raksturlielumus, minētajā informācijā būtu skaidri jānorāda, ka tas, cik lielā mērā šie produkti atbilst minētajiem raksturlielumiem, ir atkarīgs no individuālā ieguldītāja izvēlēto iespēju proporcionālā daudzuma, kas veicina šos raksturlielumus, un no perioda, kurā individuālais ieguldītājs veic ieguldījumus šajās iespējās. Sniegtajā informācijā būtu arī skaidri jānorāda, ka attiecībā uz finanšu produktiem, kuru mērķis ir ilgtspējīgs ieguldījums, visu pamatā esošo ieguldījumu iespēju mērķim ir jābūt ilgtspējīgam ieguldījumam. Pastāv finanšu produkti, kas individuālajiem ieguldītājiem piedāvā virkni pamatā esošo ieguldījumu iespēju, no kurām viena vai vairākas ir kvalificējamas kā finanšu produkti, kas veicina vides vai sociālos raksturlielumus. Lai sniegtu pilnīgu pārredzamību, ir svarīgi nodrošināt, ka informācija par šiem finanšu produktiem aptver arī šīs iespējas. Ir arī finanšu produkti, kur viena vai vairākas pamatā esošās ieguldījumu iespējas ir finanšu produkti, kuru mērķis ir ilgtspējīgi ieguldījumi. Tādā gadījumā arī informācijai par šiem produktiem būtu jāaptver minētās iespējas. Ir arī finanšu produkti ar vienu vai vairākām pamatā esošajām ieguldījumu iespējām, kuru mērķis ir ilgtspējīgi ieguldījumi, bet kuras nav finanšu produkti, kas definēti Regulas (ES) 2019/2088 2. panta 12. punktā. Tā kā minētās iespējas ietilpst vispārējā finanšu produktā, uz kuru attiecas Regulas (ES) 2019/2088 darbības joma, un to mērķis ir ilgtspējīgi ieguldījumi, ir lietderīgi pieprasīt sniegt minimālo informāciju par to ilgtspējīga ieguldījuma mērķi.
13.

Maksimālais kopējais piešķīrums no fondiem dalībvalstij, kuras NKI uz vienu iedzīvotāju (izteiktu PSL) ir vismaz 120 % no ES27 vidējā rādītāja, atbilst 80 % no tās individuālā kopējā piešķīruma laikposmā no 2014. līdz 2020. gadam. Maksimālais kopējais piešķīrums no fondiem dalībvalstij, kuras NKI uz vienu iedzīvotāju (izteiktu PSL) ir vienāds ar vai lielāks par 110 % un mazāks par 120 % no ES27 vidējā rādītāja, atbilst 90 % no tās individuālā kopējā piešķīruma laikposmā no 2014. līdz 2020. gadam. Korekcijas, kas vajadzīgas, lai izpildītu šo prasību, piešķīrumiem no fondiem piemēro proporcionāli, izņemot piešķīrumu mērķim "Eiropas teritoriālā sadarbība" (Interreg). Ja dalībvalstī ir pārejas reģioni, uz kuriem attiecas 16. punkts, 25 % no minētās dalībvalsts piešķīruma vairāk attīstītajiem reģioniem pārnes uz minētās dalībvalsts piešķīrumu pārejas reģioniem.
9)

“maksa” ir jebkura summa, ko no maksājumu pakalpojumu lietotāja iekasē maksājumu pakalpojumu sniedzējs un kas ir tieši vai netieši saistīta ar maksājumu darījumu, jebkura summa, ko no maksājumu pakalpojumu lietotāja iekasē maksājumu pakalpojumu sniedzējs vai puse, kas sniedz valūtas konvertēšanas pakalpojumus saskaņā ar Direktīvas (ES) 2015/2366 59. panta 2. punktu attiecībā uz valūtas konvertēšanas pakalpojumu, vai to apvienojums;
(127)

Ņemot vērā to, ka šīs regulas mērķi nevar pietiekami labi sasniegt atsevišķās dalībvalstīs, un to, ka rīcības mēroga un ietekmes dēļ, kas pārsniedz ikvienas atsevišķas dalībvalsts finansiālās un tehniskās iespējas, to var labāk sasniegt Savienības līmenī, Savienība var pieņemt pasākumus saskaņā ar LES 5. pantā noteikto subsidiaritātes principu. Saskaņā ar minētajā pantā noteikto proporcionalitātes principu šajā direktīvā paredz vienīgi tos pasākumus, kas ir vajadzīgi minētā mērķa sasniegšanai.